כרונולוגיה של הלהט"ב בישראל

להלן לוח זמנים של אירועים בולטים עבור קהילת הלהט"ב בישראל, לרבות שינויים בזכויות להט"ב בישראל. מפגשים בין הומוסקסואלים וקרוזינג (שיטוט בחיפוש אחר מין מזדמן) מתקיימים בתל אביב בגינת לונדון, טיילת תל אביב והבר במלון "ארמון" ברחוב הירקון, ובחיפה בגן בנימין. דוגמה למפגשים כאלה הוא סיפור היכרותם של רוני וג'וני בטיילת תל אביב. חיים כהן, היועץ המשפטי לממשלה, החליט שלא לאכוף את החוק האוסר על יחסים הומוסקסואליים, אותו ראה כחוק לא מוסרי, וכך הפך החוק לאות מתה. לאחר מאבק ממושך שכלל שביתות רעב ופגיעה עצמית, הגיעה רינה נתן לבית החולים אסף הרופא לאחר שחתכה את איבר מינה. מצבה הרפואי אילץ את הרופאים לסיים את הליך הסירוס ולבצע את הניתוח להתאמה מגדרית הראשון בישראל. יצא לאור הספר העברי הראשון "הדווקאים" על הומואים ולסביות, תחת שם העט ש.ר.ב (רינה בן מנחם). "הצלע", הרומן הלסבי העברי הראשון, רואה אור מאת ש.ר.ב. (רינה בן מנחם) "מחתרת על הטיילת", הכתבה העיתונאית הראשונה בישראל שהתייחסה להומוסקסואליות, בשבועון "העולם הזה". שר המשפטים דב יוסף מנסה להביא לביטול האיסור על יחסי מין הומוסקסואלים, על ידי ביטול האיסור הפלילי על "יחסי מין בלתי טבעיים"; הממשלה מסכלת את כוונתו. "נפלאתה", מאת ה' יואב, סיפור הומו-לסבי, מתפרסם בכתב העת לספרות "עכשיו". אמיר שרון מייסד את המועדון הראשון להומואים ולסביות, בדירה פרטית ברחוב יורדי הסירה בתל אביב. מועלה המחזה "הנערים בחבורה" בכיכובו של עודד תאומי. ח"כ אורי אבנרי מגיש הצעה לביטול חוק האוסר על יחסים הומוסקסואלים, הניסיון הראשון נכשל. "מצעד המסכות" ביוזמת סיוון מלכיאור, שהתראיין בפנים חשופות. 20 גברים ואישה אחת הסתובבו בכיכר מלכי ישראל עם מסכות מחשש להתנכלויות על רקע נטיותיהם המיניות ודרשו זכויות ללהט"ב. הקמת "האגודה" ("האגודה לשמירת זכויות הפרט") ב-6 באוקטובר, ארגון הלהט"ב הראשון בישראל. בראש הוועד המייסד עמד יעקב פזי. 2 בפברואר - "השעה השלישית", בהנחיית פרופ' ירמיהו יובל, הייתה לתוכנית הטלוויזיה הראשונה בישראל שעסקה בהומוסקסואליות. 29 בפברואר- האספה הכללית הראשונה של "האגודה" נערכת במועדון "צוותא" בתל אביב, והיו"ר הנבחר היה סיוון מלכיאור. מסיבה רבת משתתפים נערכת ברחוב יפה נוף בחיפה, אחת לשבועיים. מיניות לסבית מועלית לראשונה כנושא, בכנס בקיבוץ גזר על מיניות האישה. היועץ המשפטי לממשלה, אהרן ברק, נפגש עם משלחת של "האגודה". הקמת שירות ההרצאות של "האגודה" על ידי יונתן דנילוביץ', דן לחמן ודובי ברקן. 17 בספטמבר - אירוע הגאווה הראשון בישראל: "העליזיאדה", ביום השנה השני להקמת האגודה. הקמת אל"ף (ארגון לסבי פמיניסטי) בכנס פמיניסטי ראשון בבאר שבע. בית המלון "מרינה" ובית הארחה בקיבוץ מעלה החמישה מבטלים את ההזמנות של הכנס הבינלאומי הרביעי של הומוסקסואלים ולסביות יהודים, שהגיעו מבית הכנסת "שמחת תורה" בניו יורק, מחשש לאיבוד תעודת הכשרות שלהם. באי הכנס הבינלאומי נוטעים כ-3,000 עצים בחלקה שביער להב בדרום. קרן קיימת לישראל מסרבת להניח שלט המעיד על זהות התורמים. "מחבואים" הסרט הישראלי הראשון שהדמות הראשית בה היא של בחור הומו. "נתיב נוסף", הביטאון הקהילתי הראשון, בעריכת משה רוזנבאום, יוצא לאור. כתב העת מפסיק להתפרסם לאחר מספר קטן של גיליונות, אך חוזר להופיע בשנת 1990. הקמת הקו הלבן של "האגודה", קו הקשב והסיוע, על ידי דן לחמן. "נגוע" בבימויו של עמוס גוטמן הוא הסרט הישראלי הראשון של במאי הומו. הסרט נאסר להקרנה על ידי המועצה לביקורת סרטים ומחזות. הוועד למלחמה באיידס הוקם על ידי דן לחמן מ"האגודה". הקמת קל"ף (קהילה לסבית פמיניסטית). הגיליון הראשון של ירחון "מגעים" יוצא לאור על ידי מרק אריאל. 22 במרץ - הכנסת האחת עשרה מבטלת את החוק האוסר משכב זכר. הגשת תביעה לבית הדין לעבודה בשם יונתן דנילוביץ', כנגד חברת אל על (ראו: בג"ץ אל-על נגד דנילוביץ). הקמת עמותת "תהל"ה", (תמיכה להורים של לסביות הומוסקסואלים ביסקסואלים/יות וטרנסג'נדרס). יצא לאור כתב העת קל"ף חזק, שהופץ מדי שלושה חודשים במתכונת חינמון, לאורך כ-13 שנה. הקמת "העשירון האחר", תא סטודנטים להט"ב בירושלים. סרט ראשון לאיתן פוקס, "אפטר", העוסק במתח מיני בין חייל למפקדו. הכנסת השתים עשרה מקבלת תיקון לחוק שוויון ההזדמנויות בעבודה, לפיו חל איסור להפלות עובד או דורש עבודה בשל נטייתו המינית. ב-29 ביוני חונכת "האגודה" באירוע חגיגי ביער להב בנגב את ה"יער ההומו-לסבי", ומציבה שלט המעיד על התורמים שנטעו עוד בשנת 1979. בחודש פברואר הוקמה תת-ועדה בכנסת לקידום זכויות הומואים ולסביות בראשות ח"כ יעל דיין. פרופ' עוזי אבן משתתף בישיבה הראשונה שנערכה בכנסת בנושא הומוסקסואלים ולסביות, ומספר על ההתייחסות של מערכת הביטחון אליו כהומוסקסואל. בעקבות עדותו הוקמה ועדה ותוקנו רוב פקודות צה"ל שהפלו הומוסקסואלים ולסביות. האירוע הראשון לציון יום הגאווה התקיים ב-2 ביולי בגינת שינקין בתל אביב. במקום הוצב ארון עץ ממנו יצאו הנוכחים באופן טקסי. ברק עטר היה לספורטאי הישראלי הבכיר, הגבר הראשון, שיצא מהארון כהומו. בחודש ינואר נוסדה בל"ה דואגת, זרוע האיידס של האגודה והוועד למלחמה באיידס, בראשות נעם הולדנגרבר. בחודש יולי היה ניסיון ראשון לקיים טקס אזכרה ב"יד ושם" להומואים שנרצחו בשואה. להט"ב יהודים וישראלים הותקפו פיזית על ידי פעילי ימין. יו"ר ארגון "יד ושם", אבנר שלו, האשים את הקהילה בפרובוקציה. בג"ץ דנילוביץ קובע כי הדייל יונתן דנילוביץ', אשר ביקש לנצל סעיף בהסכם הקיבוצי המעניק לבן זוג כרטיס טיסה בהנחה, רשאי לקבל הטבה זו אף אם בן זוגו הוא מאותו המין. בקיץ נוסד בית הקפה תמול שלשום בירושלים. "הלכת אמסלם"; בית המשפט קובע כי ייחוס הומוסקסואליות (ולסביות) למי שאינו כזה עשוי להיתפש כמביש ושלילי, ושהצגתו של אדם כהומוסקסואל, כאשר אינו כזה, עשויה להיות בגדר לשון הרע. "בנות פסיה", להקת הדראג קווינז הראשונה שפעלה בישראל, מופיעה במועדון "זמן אמיתי" בתל אביב. חברי הלהקה הם איציק כהן, גיל צ'רנוביץ, אלחי לויט ובועז פייפר. "האגודה" מפיקה את החוברת הראשונה של "תת תרבות", בעריכת יאיר קדר. הקמת סגו"ל, תא סטודנטים באוניברסיטת בן-גוריון בנגב. שר החינוך, אמנון רובינשטיין, הורה להפיק חוברת הדרכה של משרד החינוך על נטייה הומוסקסואלית, ליועצים חינוכיים ומחנכים. קבוצות נוער ראשונות של האגודה נפתחו. מוצגת התערוכה "גווני הזהות המינית" בבית האמנים, ירושלים. ביטול הפליה בטיפולי פוריות, לאחר עתירה לבג"ץ בשם ד"ר טלי ירוס חקק. אחרי מאבק ציבורי ארוך, הוכר אדיר שטיינר כאלמן של חלל צה"ל, על כל הזכויות וההטבות המשתמעות מכך. פרופ' עוזי אבן זוכה בתביעה שהגיש, באמצעות האגודה לזכויות האזרח, נגד אוניברסיטת תל אביב, לאחר שסירבה לאפשר לבן זוגו לקבל אותן זכויות שלהן זכאים בני זוג הטרוסקסואלים של חברי סגל האוניברסיטה. שיירה של כ-50 מכוניות פרטיות יוצאת מתחנת הכוח רדינג לכיוון גן מאיר, מעוטרת בדגלי גאווה ושלטים הדורשים שוויון זכויות. הקמת "פורום גאות", תא להט"ב בתוך מפלגת מרצ. בחודש ספטמבר נוסד כתב העת "הזמן הוורוד" על ידי יאיר קדר, שהופץ מאז אחת לחודש במתכונת חינמון, לאורך כ-12 שנה. הפגנה סוערת מול ביתו של נשיא המדינה, עזר ויצמן, לאחר שיצא בהכרזה הומופובית. משלחת של ארבעה הומואים ולסביות נפגשת עם הנשיא בביתו והוא מפרסם התנצלות. 28 בפברואר - תיקון לחוק איסור לשון הרע, תשכ"ה-1965, במסגרתו הוסף כי לשון הרע היא דבר שפרסומו עלול "לבזות אדם בשל גזעו, מוצאו, דתו, מקום מגוריו, מינו או נטייתו המינית". בעקבות בג"ץ קלפים פתוחים מתאפשרת בטלוויזיה החינוכית הקרנת פרק בתוכנית העוסק בבני נוער הומואים ולסביות. עונה ראשונה לסדרת הטלוויזיה "פלורנטין". יוצא השיר "איתו לנצח" של להקת "קרח תשע". מוקם "הבית הפתוח" בירושלים. חנות הסקס הראשונה לקהילת הלהט"ב בישראל, סקסי שופ, נפתחת ברחוב דיזנגוף בתל אביב. אושר החוק למניעת הטרדה מינית הקובע, בין השאר, שהתייחסות מבזה לאדם בשל נטייתו מינית היא בגדר הטרדה מינית. מצעד הגאווה הראשון בתל אביב, במתכונת הידועה כיום. זכייתה של דנה אינטרנשיונל באירוויזיון; כיכר רבין מתמלאת באלפי חוגגים מקהילת הלהט"ב. אירועי ויגסטוק, ("אירועי סטונוול" של הקהילה בישראל) - התפרעויות כנגד כוחות המשטרה שניסו לפזר את העצרת תוך כדי לבישת כפפות גומי. מיכל עדן נבחרה מטעם מרצ למועצת עיריית תל אביב-יפו. אילן שיינפלד הקים את הוצאת "שופרא לספרות יפה", שהוקדשה לפרסום ספרות הומו-לסבית מקורית ומתורגמת. משלחת ישראלית ראשונה יוצאת באוגוסט למשחקים הגאים שנערכו באמסטרדם. משה גרשוני מציג במוזיאון ישראל תמונה שלו ושל בן זוגו באותה העת זוהר קניאל בעירום מלא. הקמת קבוצה של עורכי דין הומואים ולסביות, קבוצת "גיי בר". "דוד, יהונתן וחיילים אחרים" מאת דני קפלן, ספר על הומוסקסואליות בצה"ל, יוצא לאור. האגודה לשמירת זכויות הפרט משנה את שמה ל"אגודת ההומוסקסואלים, הלסביות, הביסקסואלים והטרנסג'נדרס בישראל". נפתח המרכז הקהילתי של "הבית הפתוח" במדרחוב בן-יהודה במרכז ירושלים. שני פורטלים של הומואים ולסביות ישראליים נפתחים באינטרנט: "gayway.co.il" ו-"globalgay.co.il". 29 במאי - אירוויזיון 1999 נערך בישראל ובו סרטון וידאו שבו שרה דנה אינטרנשיונל את השיר Free ("חופשי") של סטיבי וונדר על רקע חומות ירושלים. באוקטובר התקיימה הקרנת בכורה לסרטו של רן קוצר "משחקים עליזים" בסינמטק תל אביב. הסרט עוקב אחר משלחת ההומואים והלסביות למשחקים הגאים באמסטרדם. השוואת גיל ההסכמה ליחסי מין הומוסקסואליים לזה של יחסי מין הטרוסקסואליים. מפת הבילוי הראשונה לגייז בישראל: The Tel Aviv Gay Map. נפתח "קפה תיאו", בית קפה וחנות ספרים הנקרא על-שם תיאו מאינץ, מראשוני הקהילה ההומוסקסואלית בישראל. אוקטובר: הקמת סניף באר שבע והדרום של "האגודה". חוק איסור הפליה במוצרים, בשירותים ובכניסה למקומות בידור ולמקומות ציבוריים אוסר גם הפליה מחמת נטייה מינית. הכרה בזוג הומואים כידועים בציבור לצורך פנסיית שאירים. בית משפט לענייני משפחה בבאר שבע מכיר בהסכם לחיים משותפים של זוג לסביות. כנס "סקס אחר" הראשון. נשיא המדינה משה קצב נפגש בבית הנשיא עם נציגי הקהילה, למטרת היכרות ועבודה עם הקהילה. הפגישה אורגנה על ידי "המועצה לזכויות הלהט"ב" בראשות שבי גטניו וחבר הוועד המנהל של אגדות הלהט"ב מנחם שיזף. הייתה זו הפגישה הרשמית הראשונה עם הנציגות המאורגנת של קהילת הלהט"ב בישראל (קדמה לה פגישה לא רשמית של הנשיא ויצמן עם נציגי הקהילה בשנת 1996). הזמרת קורין אלאל יוצאת מהארון ומעוררת סערה תקשורתית. הקמת סניפים נוספים של "האגודה": "גאים בגליל" בקריית שמונה, ו"אילת והערבה" באילת. 26 בפברואר - לראשונה נפגש בלשכתו ראש הממשלה מכהן, אריאל שרון, עם נציגי הקהילה. המפגש אורגן על ידי "המועצה לזכויות הלהט"ב" בראשות שבי גטניו וחבר הוועד המנהל של אגדות הלהט"ב מנחם שיזף. הקמת "נוער גאה" במסגרת "האגודה". "בית דרור", בית מחסה לנוער להט"ב, החל לפעול בתל אביב. מצעד גאווה ראשון בירושלים. עוזי אבן מסיעת מרצ הופך להומו הראשון מחוץ לארון שהושבע כחבר הכנסת החמש עשרה. הזמר עברי לידר יוצא מהארון. סרטו של איתן פוקס, "יוסי וג'אגר", לפי תסריט של אבנר ברנהיימר, יוצא לאקרנים. תחרות "גבר השנה" הראשונה של ירחון "הזמן הורוד", במועדון ה"דום" בתל אביב. הזוכה בתחרות הוא עידן ברגר. עיריית תל אביב משווה זכויות לבני זוג מאותו המין. בבחירות לרשויות המקומיות, איתי פנקס נבחר מטעם מרצ למועצת עיריית תל אביב-יפו; סער נתנאל נבחר מטעם מרצ למועצת עיריית ירושלים; אורנה אוסטפלד עמדה בראש רשימת מרצ למועצת עיריית רמת השרון, ונבחרה למועצה. "גאים להציג": אנתולוגיה ראשונה מסוגה של טקסטים של כותבים ישראלים העוסקים בהומוסקסואליות לגווניה. הקמת תנועת "הצבעים שלנו" (נוער גאה למען שוויון ומיעוטים). כתב העת פנדורה, ראה אור בין השנים 2003–2005, בהוצאת ארגון קל"ף. 7 בפברואר - ניטע יער הגאווה, ליד קיבוץ תובל שבגליל. פטור ממס שבח מקרקעין להעברת דירה לבן זוג מאותו המין. תיקון לחוק זכויות החולה - איסור על הפליית מטופלים מחמת נטייה מינית. תיקון לחוק העונשין מכפיל את הענישה לגבי פשעי שנאה על רקע נטייה מינית. ירושת בן זוג מאותו המין על ידי בן זוגו - בית המשפט המחוזי בנצרת פירש את המילים "איש ואישה" שבחוק הירושה ככוללות גם "איש ואיש" ו"אישה ואישה". חוש"ן - חינוך ושינוי שהיה זרוע החינוך של "האגודה", נפרד ממנה והפך לארגון עצמאי. "נוער גאה" שהוקם על ידי "האגודה", נפרד ממנה והחל לפעול תחת עמותה עצמאית "כמוני כמוך". הכרה בהורות משותפת של זוג לסביות - בית המשפט העליון קבע בפסק דין ירוס-חקק נגד היועץ המשפטי לממשלה כי אין לדחות את בקשתן של בנות זוג לסביות, טל ואביטל ירוס חקק, לאמץ האחת את ילדיה של השנייה. היועץ המשפטי לממשלה, מני מזוז, קבע בחודש מרץ, כי אין מקום להפלות בני זוג מאותו מין בתשלום גמלת שאירים של המוסד לביטוח לאומי. זאת בעקבות תביעה שהגיש גיורא רז (באמצעות האגודה לזכויות האזרח), לבית הדין האזורי לעבודה בתל אביב, לאחר שבן-זוגו יעקב ליסבודר נפטר ממחלה קשה. הקמת "בת קול" (ארגון לסביות דתיות בישראל). דקירת צועדים במצעד הגאווה בירושלים. בית הדין לעבודה מאשר הענקת פיצויים בגובה שנתיים עבודה לאישה טרנסקסואלית שפוטרה לאור תהליך שינוי המין שהיא עוברת. הקמת תנועת "שישה צבעים", העוסקת בפעילות קהילתית ללהט"ב. 17 במאי - ישראל מציינת לראשונה את היום הבינלאומי נגד הומופוביה, תחת הכותרת "הבנ"ה". 21 בנובמבר - בבג"ץ יוסי בן-ארי נגד מנהל מינהל האוכלוסין במשרד הפנים נפסק שחובה על מנהל האוכלוסין של משרד הפנים לרשום כנשואים זוג גברים הומוסקסואליים שנישאו כדין במדינה זרה. הקמת "חברותא", קבוצה של הומוסקסואלים דתיים בישראל, ביוזמת "הבית הפתוח". הקמת הו"ד, ארגון של דתיים הומוסקסואלים בישראל, המפעיל קו טלפוני ייעודי ומחזיק בעמדות אידאולוגיות-הלכתיות הנוגעות להומוסקסואלים. לראשונה מפורסם מסמך העקרונות של הו"ד, עליו חתמו מאז מעל 160 רבנים. בבחירות לרשויות המקומיות, יואב גולדרינג מטעם רשימת "עיר לכולנו" ויניב ויצמן מטעם רשימת "רוב העיר" נבחרו למועצת עיריית תל אביב-יפו; ציפי אובזילר, ראש הרשימה העצמאית "גבעתיים הירוקה", נבחרת למועצת עיריית גבעתיים. נפתח "המרכז העירוני לקהילה הגאה" בתל אביב-יפו. מני מזוז, היועץ המשפטי לממשלה, הודיע כי יש לאפשר לבן זוג בן אותו המין לאמץ את ילדו, הביולוגי או המאומץ, של בן זוגו. ינואר - בית המשפט המחוזי בתל אביב מתיר לזוג אסירות לסביות להתייחד בין כותלי הכלא. פברואר - העיתונאי והפעיל הסביבתי ניצן הורוביץ, שכתב לאורך שנים טור פוליטי בעיתון הקהילה הזמן הוורוד, נבחר לכנסת מטעם התנועה החדשה מרצ. מרץ - המוסד לביטוח לאומי שילם לראשונה דמי לידה לזוג הומואים. יוני - חמישה זוגות בני אותו מין נישאים ב"חתונת המאה", במסגרת מצעד הגאווה בתל אביב. באפריל הרב רון יוסף, שעומד בראש ארגון הו"ד שהקים, יוצא מהארון והופך לרב האורתודוקסי הראשון בישראל. יולי - המוסד לביטוח לאומי מאפשר מתן קצבת שאירים לזוגות בני אותו המין לאחר תביעה של אישה לסבית שבת זוגה נפטרה. במוצאי שבת, 1 באוגוסט, נכנס אלמוני חמוש בנשק חם לבית אגודת הלהט"ב בתל אביב, פתח בירי בעת מפגש של בני נוער גאים ב"בר נוער", ולאחר מכן נמלט מהמקום. באירוע נרצחו שני בני אדם, ונפצעו יותר מעשרה. 2 באוגוסט - בערים שונות בארץ מתארגנות מחאות ספונטניות ומשמרות אבל בעקבות אירוע הירי. בבאר שבע, כ-400 חברי קהילת הלהט"ב ותומכיהם יוצאים לראשונה למצעד. 6 באוגוסט - ראש הממשלה בנימין נתניהו מבקר בבית אגודת הלהט"ב בתל אביב. 8 באוגוסט - עצרת הזדהות בכיכר רבין בתל אביב. בעצרת מופיעים אמנים חברי הקהילה ותומכיה, אישי ציבור ובהם נשיא המדינה, שמעון פרס, שרים וחברי כנסת. לעצרת מגיעים כמה עשרות אלפי אנשים. 27 בספטמבר, יום כיפור - הוקם מניין התפילה הראשון, המניין הגאה, הפועל במתכונת שוויונית-הלכתית. לתפילות ביום כיפור הגיעו כ-300 אנשים. 23 בדצמבר - הזמרת והמלחינה יהודית רביץ יוצאת מהארון כלסבית בדף הראשי של העיתון "ידיעות אחרונות". 10 בפברואר - איתי פנקס ובן זוגו יואב ארד הגישו עתירה לבג"ץ נגד משרד הבריאות, בדרישה לאפשר להם להשתמש בשירותי פונדקאות כדי להביא ילד לעולם. לראשונה, משרד ממשלתי מסייע במימון אירועי הגאווה; משרד התרבות, שבראשו עומדת השרה לימור לבנת, מסייע בכ-50 אלף שקלים. בית הדין לעבודה בתל אביב קובע כי תובע זכאי לפנסיית שאירים מבן זוגו המנוח – אף שהקשר ביניהם לא היה גלוי לכל. 6 במאי - הפלגה גאה ראשונה, באוניית מג'יק 1, יצאה מנמל אשדוד, עברה באלניה שבטורקיה ובלימסול שבקפריסין. האוניה חזרה לישראל ב-9 במאי. 17 במאי - מאות צועדים במצעד גאווה ראשון בראשון לציון. פיליפ מרכוס, שופט בית המשפט לענייני משפחה בירושלים, סירב בחודש מרץ להורות על בדיקת דנ"א שתאפשר לאב ההומו דן גולדברג להוכיח את אבהותו לתאומים שנולדו לו מאם פונדקאית בהודו ולהביאם לישראל, ועיכב הוצאת צו דומה לשני הומואים נוספים המחכים להולדת ילדיהם בדרך דומה. בין הסיבות לעיכוב הצו, טען השופט ש"אם יסתבר שאחד האנשים שיושבים כאן הוא פדופיל או רוצח סדרתי, אלו דברים שהמדינה צריכה לבדוק". הפרשה עוררה סערה ציבורית והפגנות בתל אביב ובירושלים, וראש הממשלה בנימין נתניהו התערב בפרשה והורה לשר הפנים להביא להבאתם של התאומים לארץ. לאחר שפרקליטות מחוז ירושלים הודיעה כי אין כל מניעה בעריכת בדיקת האבהות, הורה השופט על ביצוע הבדיקה, ומשנתקבלו התוצאות הונפקו לתאומים דרכונים והם הובאו לישראל. בעקבות הפרשה הגיש הבית הפתוח לגאווה וסובלנות תלונה לנציבות תלונות הציבור על שופטים על התנהלותו של השופט מרכוס, ובחודש אוקטובר הנציב הודיע שמצא את התלונה מוצדקת, ומתח ביקורת חריפה על השופט מרכוס. 4 ביוני - אירוע הגאווה הראשון בבאר שבע, באמפיתיאטרון של מרכז הצעירים. האירוע נוהל על ידי סניף באר שבע והדרום של האגודה, בשיתוף עיריית באר שבע. באירוע נכחו למעלה מ-600 משתתפים. 16 ביולי - הזמר והמלחין יהודה פוליקר יוצא מהארון כהומו בכתבה במוסף "7 לילות" של "ידיעות אחרונות". 9 באוגוסט - אגודת הלהט"ב קיבלה את אות הנשיא למתנדב המוענק על ידי נשיא המדינה. 14 בספטמבר - בג"ץ קיבל את ערעורו של הבית הפתוח בירושלים לגאווה ולסובלנות, וקבע כי על עיריית ירושלים לתקצב את הארגון, וכן לשלם לו הפרשים עבור תמיכה שלא התקבלה בחמש השנים שקדמו לפסק הדין. על פי הפסיקה, עולה חשד כי הקריטריונים שקבעה העירייה לחלוקת כספי תמיכה נקבעו במכוון כדי לשלול תמיכה כזאת מן הבית הפתוח. 22 באוקטובר - הזמר הראל סקעת יוצא מהארון כהומו בכתבה ב"ידיעות אחרונות". בית משפט לענייני משפחה בירושלים פסק שגבר יוכל לאמץ את בנו הביולוגי של בן זוגו. הילד בן השנתיים נולד מתרומת ביצית ועל ידי אם פונדקאית בהודו, ובני הזוג חיו ביחד שמונה שנים. 18 בפברואר - עו"ד דורי ספיבק, פעיל לזכויות ההומואים והלסביות בישראל, התמנה לשופט בבית הדין לעבודה בתל אביב. 25 בפברואר - צדי צרפתי, במאי תיאטרון ובמאי טלוויזיה נודע, יצא מהארון כהומו בכתבה ב"ידיעות אחרונות". 17 במאי - במסגרת אירועי היום הבינלאומי נגד הומופוביה (הבנ"ה) שנערכו במרכז הגאה בתל אביב השיקו חברי הכנסת השמונה עשרה נינו אבסדזה וניצן הורוביץ את השדולה הגאה בכנסת. באירוע נכחו עשרות אנשים ביניהם רנדי הריסון (הכי גאים שיש). 23 בספטמבר - אירוע הויגסטוק בגן מאיר מתבטל בגלל גשם. 27 בדצמבר - השחקנית והקומיקאית אורנה בנאי יוצאת מהארון. 28 בדצמבר - בן נולד ליובל טופר ארז, הטרנסג'נדר הראשון בישראל שהרה. תל אביב זכתה בתואר "העיר הגאה של 2011" בתחרות של האתר Gaycities ואמריקן איירליינס 4 במרץ - בית משפט לענייני משפחה קיבל תובענה לאימהוּת של שתי נשים שהביאו לעולם ילד במשותף. בית המשפט קבע, בניגוד לעמדת משרד הפנים, כי הן תורמת הביצית והן האישה שברחמה הושתלה הביצית הן אמהות הילד, ואין צורך באימוץ 6 ביוני - השחקנית אסי לוי יצאה מהארון כלסבית וסיפרה בכתבה לידיעות אחרונות על הזוגיות שלה עם הרקדנית תמר שלף. 18 ביוני - מצעד גאווה ראשון נערך בפתח תקווה 29 ביוני - מצעד גאווה ראשון נערך בחדרה 6 ביולי - מצעד גאווה ראשון נערך ברעננה 2 בדצמבר - בית המשפט למשפחה ברמת גן אישר את גירושיהם של בני הזוג עמית קמה ועוזי אבן, שנישאו בקנדה ונרשמו כנשואים בישראל. 4 בינואר - נציגי שבע מפלגות, השתתפו בפאנל המרכזי של קהילת הלהט"ב שנערך בבית התנועה הקיבוצית בתל אביב לבחירות לכנסת התשע עשרה. נציגי המפלגות שהשתתפו: השרה לימור לבנת (הליכוד ביתנו), ח"כ יצחק הרצוג (העבודה), ח"כ ניצן הורוביץ (מרצ) ח"כ דב חנין (חד"ש), ראש עיריית הרצליה יעל גרמן (יש עתיד), חברת מועצת עיריית ירושלים מירב כהן (התנועה) וירון לרמן (עלה ירוק). גם המפלגות הדתיות הוזמנו, אך הן סירבו להשתתף. 7 בינואר - ג'ניה דודוצקין, שחקן כדורעף וקפטן קבוצת הפועל מטה אשר, יצא מהארון כהומו בכתבה ב-mynet‏ ובכך היה לספורטאי הישראלי המקצוען הפעיל הראשון, שיצא מהארון. 13 בפברואר - בית משפט השלום בראשון לציון, הורה אתמול למשרד הביטחון להכיר בילדה ג'ולי, בתה הביולוגית של האלמנה רחלי אלגבסי, כבתה של הסוהרת פאבי בוהדנה, שנספתה בשריפה בכרמל, ולשלם לה תגמולים בדיוק כמו לשני ילדיה הביולוגיים. 19 במרץ - נערך מפגש ראשון מסוגו שבו התארחו שחקני הפועל ירושלים בכדורסל בבית הפתוח בירושלים, במסגרת מאמציה של הקבוצה למאבק באלימות וקידום הסובלנות במגרשים. 12 במאי - היועץ המשפטי לממשלה הודיע בעקבות עתירת זוגות חד מיניים לבג"ץ, כי בן זוג של הורה פונדקאי יוכל להסתפק רק בצו בית משפט ולא ייאלץ לעבור הליך אימוץ ממושך. 16 במאי - ערב הוקרה ראשון מסוגו בבית שגריר ארצות הברית בישראל, דניאל שפירו, לנציגי הקהילה הגאה בישראל לרגל היום הבינלאומי נגד הומופוביה. נכחו באירוע ח"כים ושגרירים זרים (שגריר איטליה בישראל, ושגריר מקסיקו בישראל). 5 ביוני - משטרת ישראל עוצרת שלושה חשודים במעורבות ברצח בבר-נוער בתל אביב, כולל החשוד ברצח, יומיים לפני מצעד הגאווה בתל אביב. 21 ביוני - נערך לראשונה מצעד גאווה באשדוד, עם כ-1,100 צועדים. 14 בנובמבר - נערכת לראשונה הפגנה של הקהילה הגאה בעיר בית שמש בתגובה לאמירות של ראש העיר, משה אבוטבול, לפיהן חברי הקהילה הגאה הם "לטיפול המשטרה או בריאות הנפש". בהפגנה השתתפו אישי ציבור וביניהם המועמד מטעם הליכוד לראשות העיר אלי כהן וחבר הכנסת לשעבר מטעם מרצ ניצן הורוביץ. 30 בנובמבר - נשיא המדינה, שמעון פרס מביע תמיכה חד-משמעית במתן זכות נישואים לכל אדם באשר הוא, כולל זוגות בני אותו מין. בראיון ל-ynet בגוודלחרה שבמקסיקו, "גם אדם שהוא חד-מיני הוא בן-אדם, יש לו זכויות. אין לנו רשות לגזול את הזכויות". 18 בדצמבר - שתי הצעות חוק לתיקון האפליה על רקע נטייה מינית וזהות מגדרית עברו בקריאה טרומית בכנסת. את ההצעות הגישו ח"כ עפר שלח (יש עתיד) וח"כ ניצן הורוביץ (מרצ). ההצעות עברו ברוב גדול, 54 ח"כים תמכו בהצעה של ח"כ שלח ו-14 התנגדו לה, ו-48 ח"כים תמכו בהצעה של ח"כ הורוביץ ו-13 התנגדו לה. 14 בינואר - עשרות תינוקות להורים ישראלים שנולדו בהליך פונדקאות בתאילנד מעוכבים בבנגקוק ללא דרכונים וללא אפשרות לצאת מתאילנד. מול ביתו של שר הפנים גדעון סער מתקיימת הפגת מחאה בנוכחות משפחות של אבות גאים מכל רחבי הארץ. 28 בינואר - בג"ץ קבע כי זוג אבות יוכרו יחד כהורים. 18 במרץ - הכנסת התשע עשרה אישרה חוק האוסר אפליית להט"ב במערכת החינוך. 13 במאי - שרת הבריאות יעל גרמן גיבשה שורת הנחיות שנועדה להקל על ביצוע ניתוחים להתאמה מגדרית. 2 ביוני - שרת המשפטים ציפי לבני ניהלה טקס חתונה סמלי של זוג גברים. 8-12 ביוני - יריד תרבות גאה נערך בדיזנגוף סנטר בתל אביב-יפו. 26 ביוני - שר החינוך שי פירון אמר בראיון כי בני זוג מאותו המין "הם לא משפחה". עקב המחאה שפרצה נגדו הוא פרסם התנצלות. 14 בנובמבר - רשות האוכלוסין החלה להנפיק תעודות זהות מיוחדות לילדים להורים בני אותו המין, בהן יופיע פעמיים הסעיף "שם האב" או "שם האם". 15 בינואר - טקס פתיחה חגיגי של עמותת בית גאה בבאר שבע, בו נאם לראשונה גם ראש העיר רוביק דנילוביץ'. 22 ביולי - רן דנקר יצא מהארון. 30 ביולי - הרצח במצעד הגאווה בירושלים - שישה צועדים במצעד הגאווה בירושלים נפצעו בפיגוע דקירה לאחר שהותקפו על ידי ישי שליסל, שפצע שלושה צועדים במצעד הגאווה בירושלים בשנת 2005 ושוחרר מספר שבועות קודם לכן. אחת מהנדקרים, שירה בנקי בת ה-16, נפטרה מפצעיה מספר ימים לאחר מכן. 1 באוגוסט - עצרת מחאה בירושלים נגד הפיגוע במצעד הגאווה. 31 ביולי - ח"כ איציק שמולי הוא חבר הכנסת הראשון שיוצא מהארון במהלך כהונתו. 27 בדצמבר - אמיר אוחנה, ממקימי "גאווה בליכוד", מושבע לכנסת והופך לחבר הכנסת ההומו הראשון מחוץ לארון במפלגת ימין בישראל. 26 ביוני - ישי שליסל נידון למאסר עולם בגין מעשה הרצח במצעד הגאווה בירושלים. 23 בפברואר - הכנסת מציינת לראשונה את יום זכויות קהילת הלהט"ב. 13 במאי - שחקן הכדורסל גילי מוסינזון יוצא מהארון כביסקסואל בפוסט פייסבוק. 14 ביולי - הפגנה בת 2,500 אנשים בבאר שבע, כמחאה על ביטול מצעד הגאווה שתכננה עמותת בית גאה בבאר שבע. 2 באוגוסט - השיר "שיר לשירה" בביצוע קורין אלאל משודר בשעה 9:00 בכלי תקשורת רבים לציון שנה להירצחה של שירה בנקי. 9 באוגוסט - בית המשפט הכיר בזוג הומואים כהורים ללא בדיקת רקמות. 22 ביוני - נערך מצעד הגאווה הראשון בבאר שבע בארגנו של הבית הגאה ובהשתתפותם של כ-4000 צועדים. בסיום המצעד התקיים אירוע גאווה בהפקת עירית באר שבע שבו נשא ראש העיר נאום. 20 ביולי - בעקבות תשובת המדינה לבג"ץ בנוגע לאימוץ שקבעה כי אין לאפשר לזוג להט"בי לאמץ ילדים בטענה שמדובר במשפחות חריגות ושהדבר "יעמיס מטען נוסף על הילד", הפגינו אלפי בני אדם בתל אביב במחאה. 23 ביולי - אמיר פרישר גוטמן, זמר ופעיל בולט במאבק להורות להט"בית, נפטר מטביעה. הותיר מאחוריו את בן זוגו, ינאי פרישר גוטמן, ואת בנם המשותף. 12 ביולי - שרון אפק, הפרקליט הצבאי הראשי, מקודם לדרגת אלוף והופך לקצין הבכיר ביותר בתולדות צה"ל הנמנה עם הקהילה הגאה. 18 ביולי - הכנסת העשרים מעבירה תיקון לחוק הפודקאות המתיר פונדקאות לנשים יחידות, ודוחה תיקון לחוק המתיר פונדקאות לגברים יחידים. 20 ביולי - מתפרסמת רשימת המועמדים לטקס פרסי אופיר לשנת 2018, הכוללת את מועמדותה של סתיו סטרשקו - הטרנסג'נדרית הראשונה המועמדת לפרס בקטגוריית השחקנית הראשית הטובה ביותר. 22 ביולי - סדרת הפגנות של מחאת הלהט"ב, במסגרתן לראשונה הוכרזה שביתה אליה הצטרפו חברות רבות במשק הישראלי ובסיום אותו היום, נערכה ההפגנה הגדולה ביותר של קהילת הלהט"ב בהשתתפות של כ-80 אלף בני אדם. 9 באפריל - לראשונה נבחרו לכנסת העשרים ואחת שלושה ח"כים הומואים גלויים, איתן גינזבורג, עידן רול ויוראי להב-הרצנו ממפלגת כחול לבן שיא של כל הזמנים והם הצטרפו לשניים שהיו בכנסת הקודמת: אמיר אוחנה ואיציק שמולי . 5 ביוני - חבר הכנסת אמיר אוחנה מונה לשר המשפטים והפך לשר הגאה הגלוי הראשון בתולדות המדינה. 27 ביוני - ניצן הורוביץ נבחר להיות יו"ר מרצ והוא הנציג הראשון של קהילת הלהט"ב שנבחר ליו"ר מפלגה בישראל. 18 ביוני נערך מצעד הגאווה השני ברעננה, בהשתתפותם של כ-2000 צועדים, בהם ראש העירייה חיים ברוידא. 12 ביולי נערך מצעד הגאווה הראשון בנתניה, בהשתתפותם של כ-400 צועדים. 25 ביולי נערך אירוע הגאווה הראשון בבית שמש, בהשתתפותם של כ-300 צועדים. 15 בינואר - אלפי תלמידים הפגינו בכיכר רבין נגד דברי שר החינוך רפי פרץ, זאת בעקבות ראיון שהעניק לידיעות אחרונות שפורסם ב-10 בינואר 2020, בו נשאל פרץ כיצד היה מגיב אם אחד מילדיו היה מגלה נטייה מינית שונה, והוא השיב: "ברוך השם הילדים שלי גדלו בצורה טבעית ובריאה". פרץ גם הגדיר משפחה נורמטיבית - "עם איש ואישה". דבריו עוררו זעם בארגוני הלהט"ב, וכן במערכת הפוליטית ובמערכת החינוך. 25 בפברואר - שינוי סעיף המין בתעודת זהות כבר לא מחייב לעבור ניתוח להתאמה מגדרית או לקיחת הורמונים וגיל שינוי סעיף המין ירד מ-18 ל-16 ותקופת ההמתנה קוצרה משנתיים לחצי שנה . 27 בפברואר - בג"ץ קבע כי תיקון חוק הפונדקאות שנחקק ב-2018 מפלה זוגות חד-מיניים. בנוסף, נקבע כי יש לתקן את חוק הפונדקאות בתוך שנה. 17 במאי - איציק שמולי מושבע כשר העבודה, הרווחה והשירותים החברתיים, הופך לשר הגאה השני בהיסטוריה של ממשלות ישראל. 9 ביולי - חברת "טחינת אל ארז", בבעלות ג'וליה זהר, הופכת מושא לחרם מצד קיצוניים בחברה הערבית-ישראלית לאחר שהפכה לחברה הערבית הראשונה בישראל שתורמת כסף ותומכת באופן פומבי בקהילה הגאה, בכך שתרמה כסף להקמת קו לסיוע וקשב בערבית לקהילת הלהט״ב. 11 ביולי - בג"ץ פסק כי תיקון חוק הפונדקאות שנחקק ב-2018, שמפלה זוגות חד-מיניים וגברים יחדניים המעוניינים בהליך פונדקאות, יתוקן בהוראת בג"ץ, וייכנס לתוקפו תוך חצי שנה. 23 בספטמבר - התפרסם, כי בית החולים איכילוב אייש לראשונה בישראל תפקיד "מנהל תחום רפואת להט"ב", שייתן מענה לצרכים המיוחדים של הקהילה הגאה בנושאים כמו גריאטריה, רפואת מתבגרים, התמכרויות, ליווי של משפחות גאות, מחקר בתחום הלהט"ב ועוד. לתפקיד בפועל נבחר ד"ר רועי צוקר, מומחה ברפואה פנימית ומחלות זיהומיות. 22 ביוני - הזמרת אתי ביטון יוצאת מהארון כלסבית ובכך הייתה לזמרת הראשונה בישראל מהמוזיקה הים-תיכוני והמוזיקה הערבית שיצאה מהארון בישראל. 19 בספטמבר - הזמרת שרית חדד יוצאת מהארון כלסבית. יאיר לפיד נואם באירוע 20 שנה ל"איגי" שהוקדש לזמרת דנה אינטרנשיונל ובכך הופך לראש הממשלה הישראלי הראשון שמשתתף במהלך כהונתו, באופן פומבי, באירוע להט"בי. אמיר אוחנה הוא הלהט"ב הראשון מחוץ לארון שממונה ליו"ר הכנסת, והראשון לעמוד בראש אחת משלוש הרשויות בישראל. 6 בנובמבר - לאחר מותו של רס"ן שגיא גולן במלחמת חרבות ברזל, הכנסת העשרים וחמש מעבירה תיקון לחוק שלפיו בני ובנות זוג של נופלים מהקהילה הגאה יוכרו כאלמני ואלמנות צה"ל. 28 בדצמבר - בית המשפט העליון מפרסם את בג"ץ שי גורטלר נגד שר הרווחה ומבטל את האפליה כנגד זוגות להט"ב באימוץ. השירות למען הילד אינו רשאי להפלות זוגות להט"ב באימוץ. ינואר - יניב גולטשיאן הפך לאב היחידני הראשון בקהילה בישראל, לאחר תהליך פונדקאות שהחל והסתיים בישראל בהתאם לפסיקת בג"ץ מ-2021. רפי פרץ, רוני וג'וני, זוגיות גאה במשך 44 שנה, באתר ynet, 29 באפריל 2010 "סיפור אימים", חרות, 8 באפריל 1960 מצב רוחו של בן-ארצי על הגובה..., חרות, 20 במרץ 1963 יהושע ביצור, הכנסת דחתה את ההצעה לבטל האיסור על יחסים הומוסכסואליים, מעריב, 3 ביוני 1971 הכנס הבינלאומי הרביעי של הומוסקסואלים ולסביות יהודים(הקישור אינו פעיל, 6.9.2020) באתר אגודת הלהט"ב נפתח סניף האגודה בגליל העליון, באתר gogay, ‏3 בדצמבר 2001 לראשונה בישראל: פיצויים לטרנסית שפוטרה, gogay‏, 12 באוקטובר 2005 רועי יולדוס, ‏ההומואים הדתיים יוצאים מהארון: למעלה מ-6,000 פניות לארגון הו"ד, באתר ‏מאקו‏, 13 בנובמבר 2012 תומר זרחין, ביטוח לאומי העניק לראשונה חופשת לידה לזוג הומואים, באתר הארץ, 16 במרץ 2009 אורלי וילנאי עידית אברהמי, ‏גאווה פצועה, באתר ‏מאקו‏, 6 באפריל 2009 אביעד גליקמן, איתי פנקס ובן זוגו לבג"ץ: אשרו לנו פונדקאות, באתר ynet, 10 בפברואר 2010 יואב זיתון, יואב זיתון, לראשונה: אירועי גאווה במימון הממשלה, באתר ynet, 5 במאי 2010 תקדים: אלמן "בארון" זכאי לקצבת שארים, באתר ynet, 3 במאי 2010 תומר זרחין, זוג תאומים ממתין בהודו ללא מעמד חוקי בשל עיכוב הצו המשפטי להבאתם לישראל, באתר הארץ, 9 במאי 2010 ספי עובדיה, טלילה נשר ויעל עבאדי, נתניהו הורה להביא מהודו את דן גולדברג והתאומים, גלי צה"ל, ‏18 במאי 2010 תומר זרחין, היום: הפגנה נגד העיכוב בהבאתם של התאומים שנולדו מפונדקאית מהודו, באתר הארץ, 10 במאי 2010 תומר זרחין, משרד הפנים התיר לתאומים לשוב לישראל, באתר הארץ, 26 במאי 2010 תומר זרחין, נציב התלונות על שופטים ביקר את השופט מרכוס על התבטאויותיו בפרשת התאומים, באתר הארץ, 19 באוקטובר 2010 נציב תלונות הציבור על שופטים קיבל את תביעת הבית הפתוח, וקבע שהשופט מרכוס פעל שלא כשורה, באתר הבית הפתוח, ‏18 באוקטובר 2010 600 משתתפים באירוע הגאווה הראשון בב"ש, gogay‏, 4 ביוני 2010 עע"ם 343/09 הבית הפתוח נ' עיריית ירושלים, ניתן ב־14 בספטמבר 2010 אביעד גליקמן, תקדים משפטי: ילד יאומץ על-ידי בן הזוג של אביו, באתר ynet, 16 בדצמבר 2010 וואלה! סלבס‏, אורנה בנאי יוצאת מהארון, באתר וואלה, 27 בדצמבר 2011 נרי ברנר, היסטוריה בישראל: בן נולד לטרנסג'נדר, באתר ynet, 29 בדצמבר 2011 רועי יולדוס רוזנצוייג, ‏מזל טוב: תל אביב העיר הגאה בעולם לשנת 2011, באתר ‏מאקו‏, 11 בינואר 2012 נעמה כהן פרידמן, תקדים: זוג לסביות הוכרו כאמהות לילד משותף, באתר ynet, 5 במרץ 2012 רועי יולדוס רוזנצוייג, ‏אסי לוי יוצאת מהארון: "פעם ראשונה שאני מאוהבת באישה", באתר ‏מאקו‏, 6 ביוני 2012 אילן ליאור, בית משפט אישר בפסיקה תקדימית גירושים של זוג הומואים, באתר הארץ, 2 בדצמבר 2012 גאווה, ‏ח"כים למען הקהילה הגאה: "מבטיחים שוויון - לא מצליחים לקיים", באתר ‏מאקו‏, 6 בינואר 2013 מירית קושניר סטרומצה, קפטן הכדורעף: אני קודם כל הומו אח"כ ספורטאי, באתר mynet (כפי שנשמר בארכיון האינטרנט), 7 בינואר 2013 גאווה, ‏שנתיים אחרי אסון הכרמל: משרד הביטחון חויב להכיר בבתה של הסוהרת הלסבית, באתר ‏מאקו‏, 14 בפברואר 2013 גאווה, ‏סובלנות אדומה: כדורסלני הפועל ירושלים ביקרו בבית הפתוח, באתר ‏מאקו‏, 20 במרץ 2013 אביאל מגנזי, מהפכת האימוץ: המדינה תקל על הורים גאים, באתר ynet, 12 במאי 2013 עזרי עמרם, משה נוסבאום, ברהנו טגניה וגיא פלג , ‏התפתחות דרמטית: שלושה חשודים במעורבות ברצח בבר-נוער בתל אביב, באתר ‏מאקו‏, 5 ביוני 2013 דני זאק, ‏הצלחה בתמונות: כ-1,100 צועדים במצעד הגאווה הראשון באשדוד, באתר ‏מאקו‏, 23 ביוני 2013 נועם דביר, בית שמש נגד ראש העיר: "תטפל בעצמך", באתר ynet, 14 בנובמבר 2013 אייל להמן, נשיא המדינה פרס בעד נישואים חד-מיניים: "לכל אחד יש זכות להקים משפחה", באתר ynet, 1 בדצמבר 2013 רועי יולדוס רוזנצוייג, ‏איסור אפליה על רקע נטייה מינית וזהות מגדרית: הצעת החוק עברה בקריאה טרומית, באתר ‏מאקו‏, 18 בדצמבר 2013 עידו אפרתי, הורי תינוקות הפונדקאות המעוכבים בתאילנד יוצאים בקמפיין נגד גדעון סער, באתר הארץ, 19 בינואר 2014 בג"ץ קבע: זוג אבות יוכרו יחד כהורים, באתר ynet, 28 בינואר 2014(הקישור אינו פעיל, 6.9.2020) קוונטום של נחמה: החוק למניעת אפליית תלמידים להט"בים עבר בקריאה שלישית, באתר ‏מאקו‏, 19 במרץ 2014 מעכשיו: קל יותר לעבור ניתוח שינוי מין בישראל, באתר ynet, 13 במאי 2014(הקישור אינו פעיל, 6.9.2020) השרה לבני חיתנה זוג חד מיני, באתר ynet, 3 ביוני 2014(הקישור אינו פעיל, 6.9.2020) ירדן סקופ, בעקבות דבריו על זוגות חד מיניים: מחאה נגד שי פירון, באתר הארץ, 28 ביוני 2014 אבא ואבא, עכשיו גם בתעודת הזהות, באתר ynet, 16 בנובמבר 2014(הקישור אינו פעיל, 6.9.2020) איתי סגל, הולך בדרכו, באתר ynet, 22 ביולי 2015 רועי ינובסקי, רותם אליזרע ודני אדינו אבבה, נפטרה הנערה שנדקרה במצעד הגאווה: "בשל רשעות ורשלנות קופד פתיל חייה", באתר ynet, 2 באוגוסט 2015 ריבלין בכיכר ציון: "להבות של שנאה פשטו בארצנו", באתר וואלה, 1 באוגוסט 2015 ח"כ איציק שמולי יצא מהארון, באתר ‏מאקו‏, 31 ביולי 2015 מאסר עולם ו-31 שנים נגזרו על הרוצח במצעד הגאווה ישי שליסל, באתר וואלה, 26 ביוני 2016 אטילה שומפלבי, יום הלהט"ב בכנסת: "החוק עדיין מפלה אבל יש התקדמות", באתר ynet, 23 בפברואר 2016 הפוסט, באתר פייסבוק, 13 במאי 2016(הקישור אינו פעיל, 6.9.2020) אילנה קוריאל, אלפים השתתפו בהפגנת הגאווה בב"ש: "לא אזרחים סוג ב'", באתר ynet, 14 ביולי 2016 יעל פרידסון, "שיר לשירה": צפו בקורין אלאל בביצוע לזכרה של שירה בנקי, באתר ynet, 2 באוגוסט 2016(הקישור אינו פעיל, 6.9.2020) קרין לויט פרידריך, פס"ד תקדימי: הומואים הוכרו כהורים ללא בדיקת רקמות, באתר ynet, 9 באוגוסט 2016(הקישור אינו פעיל, 6.9.2020) אילן ליאור, אלפי בני אדם הפגינו בת"א במחאה על אפליית הומואים ולסביות באימוץ, באתר הארץ, 20 ביולי 2017 רועי רובינשטיין, אלפיים במצעד הגאווה הראשון ברעננה: "לא יתעלמו מאיתנו", באתר ynet, 18 ביוני 2019 שלומי גבאי ואור רביד‏, "לא נחזור לארון": חרף האיומים - מאות השתתפו במצעד הגאווה הראשון בנתניה, באתר וואלה, 12 בייול 2019 נינה פוקס, אירוע הגאווה הראשון בבית שמש: "התשובה לכל מי שמנסה להשתיק אותנו", באתר ynet, 26 ביולי 2019 Yaron, Lee (2020-02-26). "Israel Approves Allowing Transgender People to Change Gender on IDs Without Surgery". Haaretz (באנגלית). נבדק ב-2020-03-16. מיכל צ'ין מיכל פעילן, ‏בג"ץ קבע: יש לאפשר לזוגות חד-מיניים גישה להליך פונדקאות, באתר ‏מאקו‏, 27 בפברואר 2020 Israeli Supreme Court Rules Surrogacy Rights Must Be Extended to Same-Sex Couples, Algemeiner.com (באנגלית) חסן שעלאן, דניאל סלאמה, חרם הטחינה במגזר הערבי: החברה תרמה ללהט"ב – בציבור זרקו קופסאות, באתר ynet, 9 ביולי 2020 בג"ץ הכריע: פונדקאות ללהט"ב תוך חצי שנה, באתר ‏מאקו‏, 11 ביולי 2021 נינה פוקס, לראשונה בישראל: איכילוב מינתה רופא מנהל לתחום הלהט"ב, באתר ynet, 23 בספטמבר 2021 סיון חילאי, לפיד לקהילה הגאה: "78% מהציבור איתכם - אבל משקשק מה-22% הנותרים", באתר ynet, 27 באוגוסט 2022 יקי אדמקר, מירב כהן‏, תיקון היסטורי: הכנסת תכיר בבני זוג ידועים בציבור של נופלים להט"בים, באתר וואלה, 6 בנובמבר 2023 בג"ץ 5158/21 שי גורטלר נ' שר הרווחה, אתר בית המשפט העליון, 28 בדצמבר 2023. אדיר ינקו, "שנים שאני חולם להיות אבא": נולד האב היחידני הראשון מקהילת הלהט"ב, באתר ynet, 11 בינואר 2024